שרה מתימן

שרה מתימן (בערבית: سارة) הייתה משוררת בשפה הערבית שחיה במאה ה-7 בצפון חצי האי ערב.

כל הידוע על שרה מתבסס על הקינה בה היא מבכה את בני השבט היהודי בנו קורייט'ה. על פי תוכן השיר ניתן לשער כי שרה הייתה יהודיה בת השבט בנו קורייט'ה. מלבדה, ישנן רק שתי משוררות יהודיות מימי הביניים שזהותן ידועה בוודאות (אשתו האנונימית של דונש בן לברט מהמאה ה-10, וקסמונה, כנראה מהמאה ה-12).
ממוזער|פרט מן התמונה "הנביא, עלי ובני לווייתם בטבח האסירים בני השבט היהודי בַּנו קורייט'ה", איור של ספר מאת מוחמד רפי בזיל. כתב היד נמצא בספרייה הבריטית
השיר המיוחס לה שרד באנתולוגיית השירה "ספר השירים" (בערבית: كتاب الأغاني) (אנ') שחוברה במאה העשירית על ידי המשורר הערבי אבו אל-פרג' אל-אספהאני (אנ'):
بنفسي أُمّةٌ لم تُفْنِ شبِأً * بذي حُرُضٍ تَعقّبُها الرِياحُ
كُهولٌ من قُرَيْظةَ اتلفتْها * سيوفُ الخَزْرَجيِّة والرماح

رُزدنا والرزيئةُ ذاتُ ثِقْلٍ * بَمُرّ لاملِها املاءُ القَراح

ولو أَربوا بامرهمِ لجالت * هنالك دونهم جَأوا رَداحבי נשבעתי, עם נמחק ברוח לא מזמן בד'וּ אֶלְ-קַעְדָה
אנשי בַּנוּ קורייט'ה הושמדו על ידי חרבות וחניתות בנו ח'זרג'

הפסדנו, והפסדנו כה חמור עד שהוא ממרר עבור אנשיו את המים הטהורים

ואם היו צופים זאת מראש, צבא גדול היה מגיע לשם לפניהם
השיר מתייחס לקרב השוחה שהתנהל בחודש ינואר 627 (הוא ד'וּ אֶלְ-קַעְדָה, החודש האחד עשר בלוח השנה המוסלמי והראשון בארבעת החודשים הקדושים) בו הוטל מצור על בני השבט היהודי בנו קורייט'ה על ידי בני השבט המוסלמי בנו ח'זרג'. בני השבט היהודי נאלצו בסופו של דבר להיכנע. המוסלמים, תחת פיקודו של מוחמד, הרגו כמעט את כל הגברים, נשים וילדים רבים מבני השבט נשבו, אולצו להתאסלם ונמכרו לעבדות.

הערות שוליים

קטגוריה:משוררים יהודים בימי הביניים
קטגוריה:משוררים ערבים
קטגוריה:משוררות ערביות
קטגוריה:נשים במאה ה-7
קטגוריה:יהודי חצי האי ערב במאה ה-7